text: फैजाबाद भारत के राज्य उत्तर प्रदेश के अयोध्या जिले का एक प्रमुख शहर है। यह जिला मुख्यालय अयोध्या शहर के साथ मिला हुआ एक नगर निगम है और उसी मे सम्मिलित है। अयोध्या भगवान राम की जन्मभूमि है। अयोध्या शहर को कोशल के राजा मनु ने बसाया था। फैजाबाद शहर को अवध के नवाब शुजाउद्दौला ने बसाया था। यह 6 नवंबर 2018 तक फैजाबाद जिला और फैजाबाद मंडल का मुख्यालय था, जब मुख्यमंत्री योगी आदित्यनाथ की अध्यक्षता में उत्तर प्रदेश सरकार ने अयोध्या के रूप में फैजाबाद जिले का नाम बदलने और जिले के प्रशासनिक मुख्यालय को अयोध्या शहर में स्थानांतरित करने की मंजूरी दी थी।